VSRS Sklep III DoR 55/2021
Datum: 2021-05-25T00:00:00.000+02:00
ecli: ECLI:SI:VSRS:2021:III.DOR.55.2021
opravilna_stevilka_ii_stopnje: VSK Sodba Cpg 132/2020
sodisce: Vrhovno sodišče
oddelek: Civilno-gospodarski oddelek, gospodarski senat
podrocje: CIVILNO PROCESNO PRAVO - ZDRAVSTVENA DEJAVNOST
institut: dopuščena revizija - koncesijska pogodba - obvezna javna služba - zdravniška služba - urgentna služba - plačilo za opravljeno zdravstveno storitev

## Jedro

Revizija se dopusti glede vprašanja, kakšna je pravilna razlaga drugega odstavka 45. b člena Zakona o zdravniški službi (ZZdrS) v okoliščinah konkretnega primera.

koncesijska pogodba - obvezna javna služba - zdravniška služba - urgentna služba - plačilo za opravljeno zdravstveno storitev

## Izrek

Revizija se dopusti glede vprašanja, kakšna je pravilna razlaga drugega odstavka 45. b člena Zakona o zdravniški službi (ZZdrS) v okoliščinah konkretnega primera?

## Obrazložitev

1. Sodišče druge stopnje je pritožbi delno ugodilo in izpodbijano zavrnilno sodbo spremenilo tako, da je ugodilo tožbenemu zahtevku za plačilo 3.779,28 EUR z zakonskimi zamudnimi obrestmi od 13. 9. 2019. Višji zahtevek (to je glede 8.492,08 EUR z obrestmi) pa je zavrnilo.

2. Zoper sodbo sodišča druge stopnje vlaga tožeča stranka predlog za dopustitev revizije.

3. Vrhovno sodišče ugotavlja, da so izpolnjeni pogoji za dopustitev revizije iz prvega odstavka 367.a člena Zakona o pravdnem postopku (ZPP) glede vprašanja, opredeljenega v izreku sklepa. Revizijo je zato v tem obsegu dopustilo.

4. Sklep je bil sprejet soglasno (sedmi odstavek 324. člena ZPP).